5 Februarie - Eerlikheid maak ŉ verskil. - Jan van der Watt - www.bybelkennis.co.za
5 Februarie – Eerlikheid maak ŉ verskil. – Jan van der Watt
by Mitch Kalp · Published 05/02/2017 · Updated 27/01/2017
Mat 26:57-27:10 (fokus 26:57-68 )
‘Hierdie keer het Jesus nie stilgebly nie: “Jy sê dit self. Maar dit is maar die begin! Julle sal dit van nou af self ook sien. Julle sal die Seun sien sit aan die regterhand van Hom wat al die mag het. Julle sal Hom op die wolke sien kom.”’ (26:65)
Jesus het geweet wat oneerlikheid is. Hy het dit self aan sy lyf gevoel – dit is basies oneerlikheid wat Hom kruis toe gestuur het. Een van sy dissipels het hom verraai en om Hom te kon kruisig moes mense allerhande valse stories oor Hom vertel. Een van sy beste vriende het selfs op ‘n punt gelieg en gesê Hy ken Jesus nie. Ons dink dikwels nie daaraan nie, maar dit moes Hom baie en diep seergemaak het. Wys jou net, toe Jesus dit die nodigste gehad het, was niemand eerlik genoeg om Hom te help nie.
Mense het sedertdien nog nie verander nie. Daar is vandag nog net soveel oneerlikheid en agterbaksheid as destyds – en dit sommer so tussen ons. Dit kom jy gewoonlik agter as iets gebeur waar jy ander se eerlikheid die nodigste het. Om dan agter te kom mense is nie wat hulle voorgee om te wees nie, maak die seerste.
Oneerlikheid moet Christene nie moedeloos maak nie – dit is deel van hierdie lewe, in alle geval solank sonde sy sin kry. Maar juis dit moet jou as Christen aanmoedig om n verskil te maak. Dit moet jou aanmoedig om met meer oortuiging ‘Christen’ in die wêreld te wees. Dink net daaraar: Wie gaan vir die wêreld wys hoe eerlikheid en opregtheid lyk as jy as Christen dit nie gaan doen nie? Immers, eerlikheid vra dikwels om teen jouself te kies, om keuses so te maak dat regverdigheid seëvier, al kos dit jou baie. En Jesus het Christene geleer om dit te kan doen.
Christene moet die reddingsboeie wees vir ‘n samelewing wat in die oseaan van oneerlikheid wegsink. Eerlikheid kan ‘n verskil maak… so kan Christene.
13 November: Die lewe is vol ironie. – Jan van der Watt
by Mitch Kalp · Published 13/11/2017 · Last modified 14/11/2017
18 Februarie – Moenie toe oë deur die lewe gaan nie. – Jan van der Watt
by Mitch Kalp · Published 18/02/2017 · Last modified 27/01/2017
15 Maart : Luister en doen… soos Jesus. – Jan van der Watt
by Mitch Kalp · Published 15/03/2017 · Last modified 01/03/2017
09 September: Haal diep asem… in liefde. – Jan van der Watt
Alle Paaie lei na Jesus: Die Benamings van God (3)
Teofilus – Hermie van Zyl
Die Here doen wat Hy sê (Beloftes in die Bybel)
Die Evangelie volgens Lukas: Die geboorte van Jesus word aangekondig (Luk 1:26-38) – Francois Malan
Laaste 7 Dae: 6,170
Laaste 30 Dae: 24,921
Laaste 365 Dae: 421,309